****

**010705600698**

**ЖАҚСЫЛЫҚ Диана Жақсылыққызы,**

**А.Макаренко атындағы №41 мектеп-лицейінің**

**әлеуметтік педагогы:**

**Шымкент қаласы**

**ИНКЛЮЗИВТІ БІЛІМ БЕРУДІҢ ЕРЕКШЕЛІГІ**

**Инклюзивті білім беру** – ерекше білім беруді қажет ететін балаларды жалпы білім беретін  мектептердегі оқыту үрдісін сипаттауда қолданылады.  Инклюзивті оқыту- даму мүмкіндігі шектеулі балалардың қалыпты дамыған балалармен бірге әлеуметтендіру және интеграция процестерін жеңілдету мақсатындағы жеңілдетілген оқыту жүйесі.  
 Инклюзивті оқыту негізінде балалардың қандай да бір дискриминациясын жоққа шығару, барлық адамдарға деген теңдік қатынасын қамтамасыз ету, сонымен қатар оқытудың ерекше қажеттілігі бар балаларға арнайы жағдай қалыптастырудың идеологиясы жатыр. Тәжірибе көрсеткендей қатаң білім беру жүйесінен балалардың бір бөлігі шығып қалып жатады. Мұндай қалыптасқан жүйе баланың даралық қажеттілігін қанағаттандыра алмайды. Инклюзивті бағыт мұндай балаларды оқуда жетістікке жетуге ықпал етіп, жақсы өмір сүру мүмкіншілігін қалыптастырады.

Білім беру жүйесінде даму мүмкіндігі шектеулі балаларға айрықша орын бөлінген. Бұл балаларға қатысты біздің алдымызда тұрған негізгі міндет – олардың әлеуметтік ақталуы мен бейімделуіне, қоғамдағы толыққанды өмірге дайындалуына жағдай жасау және көмек көрсету қажеттілігі мақалада айтылған.

«Тірі адамның жүректен аяулы жері бола ма? Біздің қазақтың жүректі кісі дегені – батыр кісі дегені. Онан басқа жүректің қасиеттерін анықтап біле алмайды. Рақымдылық, мейірбандылық, әртүрлі істе адам баласын өз бауырым деп, езіне ойлағандай оларға да болса игі еді демек, бұлар – жүрек ісі» А. Құнанбаев  
Қазіргі таңда барлық әлем жұртшылығының назарын аударып отырған мәселе балалардың жеке сұраныстары мен ерекшеліктеріне ортаның, отбасының қатысуымен білім беру үрдісіне толық қосуды қарастыратын инклюзивті білім беру.Осы жаһандық мәселеге әлем ғалымдары мынадай анықтама береді: инклюзивтік білім беру дегеніміз — барлық балаларды, соның ішінде мүмкіндіктері шектеулі балаларды жалпы білім үрдісіне толық енгізу және әлеуметтік бейімдеуге, жынысына, шығу тегіне, дініне, жағдайына қарамай, балаларды айыратын кедергілерді жоюға, ата-аналарын белсенділікке шақыруға, баланың түзеу-педагогикалық және әлеуметтік мұқтаждықтарына арнайы қолдау, яғни, жалпы білім беру сапасы сақталған тиімді оқытуға бағытталған мемлекеттік саясат.  
 **Инклюзивті білім берудін мазмұны:**

Инклюзивті білім беретін мектептерде білім мазмұны 3 түрлі бағдарлама бойынша реттеген абзал:

—жалпы мектептерге арналған типік оқу бағдарламалары:  
—мүмкіндігі шектеулі балалардың ақаулық типтеріне сәйкес арнаулы білім беру бағытындағы оқу бағдарламалары

—мүмкіндігі шектеулі балалардың психофизикалық ерекшіліктерін есепке ала отырып әзірлентін оқытудың жеке бағдарламасы

**Инклюзивті білім беру саясатының міндеттері мынадай:**

—Әрбір бала білім алуға құқылы және оны алуға тиіс.  
—Әрбір баланың дара қабілеттері, қызығушылықтары, қажеттіліктері және оқуға деген мұқтаждықтары болады.

— Білім беру жүйесіне оң өзғерістер, яғни осы мұқтаждықтарды қанағаттандыру мақсатына орай өзгерту.

Осыған орай, инклюзивті білім берудің  негізгі 8 принципі туындайды.  
Адам құндылығы оның мүмкіндігіне қарай қабілеттілігімен, жеткен жетістіктерімен анықталады.

Әрбір адам сезуге және ойлауға қабілетті.

Әрбір адам қарым-қатынасқа құқылы.

Барлық адам бір-біріне қажет.

Білім шынайы қарым-қатынас шеңберінде жүзеге асады.

Барлық адамдар құрбы-құрдастарының қолдауы мен достығын қажет етеді.  
Әрбір оқушы үшін жетістік кежетуөзінің мүмкіндігіне қарай орындай алатын әрекетін жүзеге асыру. Жан- жақтылық адам өмірінің даму аясын кеңейтеді.  
Инклюзивті бағыт кемтар балаларды оқуда жетістікке жетуге ықпал етіп, жақсы өмір сүру мүмкіншілігін қалыптастырады.

**Инклюзивті оқушылармен жұмыстың негізгі қағидалары:**

1. Тең мүмкіндік: Барлық балаларға, соның ішінде ерекше білім беруді қажет ететін балаларға, сапалы білім алу мүмкіндігін қамтамасыз ету.

2. Бейімдеу және даралау: Әр баланың қажеттіліктеріне қарай оқу бағдарламасын, тапсырмаларды және оқыту әдістерін бейімдеу.

3. Ортақ орта: Ерекше қажеттіліктері бар балаларды басқа оқушылармен бірге оқу үрдісіне тарту.

4. Қолдау көрсету: Психологиялық, педагогикалық және әлеуметтік қолдауды қамтамасыз ету.

**Инклюзивті оқушылармен жұмыс әдістері:**

1. Жеке оқу жоспарын құру (ЖОЖ): Әр оқушының ерекшеліктеріне сәйкес жеке оқу жоспарын жасау.

2. Оқытудағы дифференциация:

• Оқытуды баланың деңгейіне сәйкес бейімдеу.

• Тапсырмалардың күрделілік деңгейін өзгерту.

3. Топтық және жұптық жұмыс: Оқушылардың әлеуметтік дағдыларын дамыту үшін түрлі форматтағы жұмыстар ұйымдастыру.

**Инклюзивті оқушылармен жұмыс барысында кездесетін қиындықтар:**

1. Мұғалімдердің дайындығы: Инклюзивті білім беруге мұғалімдердің жеткіліксіз даярлығы.

2. Материалдық-техникалық база: Арнайы құралдар мен ресурстардың жеткіліксіздігі.

3. Қабылдау мәселесі: Қоғамның және мектеп ұжымының ерекше қажеттіліктері бар балаларға деген көзқарасы.

4. Оқу үдерісін ұйымдастыру: Барлық оқушыларға тиімді білім беру әдістерін үйлестіру.

**Шешу жолдары мен ұсыныстар:**

1. Мұғалімдерді даярлау: Инклюзивті оқыту әдістері бойынша біліктілікті арттыру курстарын ұйымдастыру.

2. Оқу ортасын бейімдеу: Барлық оқушыларға қолжетімді және қолайлы орта құру.

3. Ата-аналармен жұмыс: Ата-аналарға психологиялық және педагогикалық қолдау көрсету.

4. Көпсалалы мамандардың қолдауы: Психологтар, логопедтер, дефектологтар және әлеуметтік қызметкерлермен тығыз байланыс орнату.

5. Қоғамдық көзқарасты өзгерту: Инклюзивті білім берудің маңыздылығын насихаттау және қоғамда толеранттылық қалыптастыру.

Инклюзивті білім беру арқылы балалар тек білім алып қана қоймай, сонымен қатар құрдастарымен қарым-қатынас орнатып, қоғамға бейімделеді және толыққанды өмір сүруге үйренеді.

Сонымен қорыта айтқанда, инклюзивті оқыту- оқушылардың тең құқығын анықтайды және ұжым іс-әрекетіне қатысуға, адамдармен қарым-қатынасына қажетті қабілеттілікті дамытуға мүмкіндік береді.  
Инклюзивті оқыту арқылы барлық балалардың мұқтаждықтарын ескеріп, ерекше қажеттіліктері бар балалардың білім алуын қамтамасыз ететін жалпы білім үрдісін дамытуға болады.  Мұндай оқыту түрі  арнаулы білім беру жүйесінде дәстүрлі түрде қалыптасқан және даму үстіндегі формаларды ығыстырмайды,  қайта жақындатады. Инклюзивті бағыт арқылы мүмкіндігі шектеулі  балаларды оқуда жетістікке жетуге ықпал етіп, жақсы өмір сүру мүмкіншілігін қалыптастырады. Осы бағытты білім беру жүйесіне енгізу арқылы оқушыларды адамгершілікке, ізгілікке, қайырымдылыққа тәрбиелей аламыз. Сонымен қоса, инклюзивті оқыту үрдісі балаларды толеранттылыққа тәрбиелеудің бастауы болмақ деп,  инклюзивті білім беруде ата-аналар мен педагогтардың     көзқарасын туралы мағлұмат алу үшін, жалпы орта білім беретін мектептерде дөңгелек үстелдерді өткізіп, ИББ ісін жүзеге асыру үшін, жұмыстанудың жоспарын құраймын.

Олардан терең мағлұмат алу үшін, ассоциация стратегиясын ұйымдастырғанынан кейін, жағдаяттардың шешу жолын табу,  тақырып бойынша оларға толық ақпарат берумен аяқталды.